На основу члана 100. Закона о заштити животне средине (''Службени гласник РС'', број 135/04 и 36/09, 72/09, 43/11-Одлука УС и 14/16), члана 64, 65, 66 и 67 Закона о буџетском систему ("Службени гласник РС" број 54/09, 73/10, 101/10, 101/11, 93/12, 62/13, 63/13, 108/13, 142/14, 68/15, 103/15, 99/16 и 113/17) и члана 37. Статута Града Ниша („Службени лист Града Ниша“ број 88/08 и 143/16)

Скупштина Града Ниша, на седници од \_\_\_\_.\_\_\_\_. 2018. године, донела је

О Д Л У К У

О ИЗМЕНАМА ОДЛУКЕ О БУЏЕТСКОМ ФОНДУ ЗА ЗАШТИТУ ЖИВОТНЕ СРЕДИНЕ ГРАДА НИША

Члан 1.

У Одлуци о буџетском фонду за заштиту животне средине Града Ниша („Службени лист Града Ниша“ број 76/09), у члану 2. тачка 3. мења се и гласи: „одговорност за управљање Фондом“.

Члан 2.

Поднаслов после члана 4. мења се и гласи: „Одговорност за управљање Фондом“

Члан 3.

Члан 5. мења се и гласи:

„Градска управа града Ниша, Секретаријат за заштиту животне средине одговоран је за законито и наменско коришћење средстaва Фонда“.

„Градска управа града Ниша, Секретаријат за финансије одговоран је за контролу и управљање средствима буџетског Фонда.“

Члан 4.

У члану 6. тачка 5. мења се и гласи: „средстава остварених од накнаде у складу са Одлуком o накнади за заштиту и унапређење животне средине Града Ниша“.

Члан 5.

У члану 7. став. 2 мења се и гласи:

„Програм предлаже Градска управа града Ниша-Секретаријат за заштиту животне средине уз сагласност Градоначелника“.

Члан 6.

Члан 9. мења се и гласи:

„Секретар Секретаријата за заштиту животне средине овлашћен је за законито располагање средствима са евиденционог рачуна фонда и одговоран је за њихово законито и наменско коришћење“.

Члан 7.

Члан 11. мења се и гласи:

„Буџетски фонд као евиденциони рачун у оквиру главне књиге трезора, у оквиру раздела Градска управа града Ниша код Секретаријата за заштиту животне средине, отвара Градоначленик Града Ниша“.

Члан 8.

Члан 12. мења се и гласи:

„Стручне, административне и друге послове за Фонд обавља Секретаријат за заштиту животне средине и Секретаријат за финансије“.

Члан 9.

Ова одлука ступа на снагу осмог дана од дана објављивања у ''Службеном листу Града Ниша''.

Број: \_\_\_\_\_\_\_\_\_\_\_\_\_\_\_

У Нишу, \_\_. \_\_ :2018. године

**СКУПШТИНА ГРАДА НИША**

Председник

Мр Раде Рајковић

ОБРАЗЛОЖЕЊЕ

Изменама Одлуке о буџетском фонду за заштиту животне средине Града Ниша извршено је усаглашавање исте са Одлуком о градској управи, („Службени лист Града Ниша“ број 143/16, 57/17 и 138/17), образованој као јединствен орган, са организационим јединицама у саставу.

Чланом 38. Одлуке о градској управи, образован је Секретаријат за заштиту животне средине за област заштите и унапређења животне средине, као организациона јединица.

На основу напред наведеног, Секретаријат за заштиту животне средине, предлаже Скупштини града Ниша, да донесе Одлуку о изменама Одлуке о буџетском фонду за заштиту животне средине Града Ниша.

СЕКРЕТАР

Ивана Крстић

Преглед чланова који се мењају у Одлуци о буџетском фонду за заштиту животне средине Града Ниша

Члан 2.

Овом одлуком уређује се:

1. сврха буџетског фонда,

2. време за које се буџетски фонд оснива,

3. надлежна управа одговорна за управљање фондом и

4. извори финансирања буџетског фонда.

Поднаслов после члана 4.

Надлежна управа одговорна за управљање буџетским фондом

Члан 5.

Управa за привреду, одрживи развој и заштиту животне средине одговорна је за законито и наменско коришћење средстава Фонда.

Управа за финансије, изворне приходе локалне самоуправе и јавне набавке Града Ниша одговорна је за контролу и управљање средствима буџетског Фонда.

Члан 6.

Средства за рад Фонда обезбеђују се из:

1. апропријација обезбеђених у оквиру буџета Града Ниша за текућу годину;
2. дела наменских средстава од накнаде за загађивање животне средине које загађивач плаћа, у складу са чланом 85. Закона о заштити животне средине;
3. дела наменских средстава остварених од накнаде, у складу са чланом 85.а Закона о изменама и допунама Закона о заштити животне средине;
4. дела средстава остварених од наканде у складу са чланом 84. Закона о заштити животне средине;
5. средстава остварених од накнаде, у складу са Одлуком о накнади за заштиту и унапређење животне средине Града Ниша („Службени лист Града Ниша" бр. 53/09);
6. прихода остварених на основу међународне, регионалне и локалне сарадње и сарадње са републичким органима на програмима, пројектима и другим активностима у области заштите животне средине;
7. прилога донација, поклона и помоћи,
8. средстава остварених на конкурсима (домаћим и иностраним) за програме и пројекте и
9. других средстава у складу са Законом.

Члан 7.

Средства остварена у буџетском фонду користе се у складу са усвојеним програмом коришћења средстава буџетског фонда, који доноси Градско веће за текућу годину.

Програме предлаже Управа за привреду, одрживи развој и заштиту животне средине уз сагласност Градоначелника.

Члан 9.

Начелник Управе за привреду, одрживи развој и заштиту животне средине овлашћен је за располагање средствима са евидеционог рачуна фонда и одговоран је за њихово законито и наменско коришћење.

Члан 11.

Буџетски фонд као евиденциони рачун у оквиру главне књиге трезора, у оквиру раздела Управа Града код Управе за привреду, одрживи развој и заштиту животне средине, отвара Градоначелник Града Ниша.

Члан 12.

Стручне, административне и друге послове за Фонд обавља Управа за привреду, одрживи развој и заштиту животне средине и Управа за финансије, изворне приходе локалне самоуправе и јавне набавке.